
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 28.1.2021 година
 за изменение и поправка на Регламент (ЕС) 2015/640 по отношение на въвеждането на нови допълнителни изисквания за летателна годност
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) No 2111/2005, (ЕО) No 1008/2008, (ЕС) No 996/2010, (ЕС) No 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) No 552/2004 и (ЕО) No 216/2008 на Европейския парламент и на Съвета и Регламент (ЕИО) No 3922/91 на Съвета
 1
 , и по-специално член 17, параграф 1, буква з) от него,
 като има предвид, че:
 (1)Съгласно член 76, параграф 3 от Регламент (ЕС) 2018/1139 Агенцията за авиационна безопасност на Европейския съюз („Агенцията“) издава сертификационни спецификации и ги актуализира редовно, за да се гарантира, че те продължават да бъдат целесъобразни. Не се изисква обаче въздухоплавателно средство, чийто проект вече е бил сертифициран, да отговаря на актуализирана версия на сертификационните спецификации при производство или докато е в експлоатация. Поради това, за да се подпомогне поддържането на летателната годност и подобряването на безопасността, следва да се въведе изискване за съответствие на такива въздухоплавателни средства с допълнителни изисквания за летателна годност, които не са били включени в първоначалните сертификационни спецификации към момента на сертифициране на проекта. С Регламент (ЕС) 2015/640 на Комисията
 2
 се определят такива допълнителни изисквания за летателна годност.
 (2)С Регламент за изпълнение (ЕС) 2019/133 на Комисията
 3
 в точка 26.60 от приложение I към Регламент (ЕС) 2015/640 бяха въведени допълнителни изисквания за летателна годност във връзка с динамичното състояние на седалките за пътниците и кабинния екипаж на големи самолети, новопроизведени въз основа на проект, който вече е сертифициран от Агенцията. Големите самолети, чието първоначално индивидуално удостоверение за летателна годност е издадено на 18 февруари 2021 г. или след тази дата, трябва да отговарят на изискванията на точка 26.60. Поради забавянето в производството на самолети, причинено от пандемията от Covid-19, на някои самолети, за които беше планирано да бъдат издадени удостоверения за летателна годност преди 18 февруари 2021 г., тези удостоверения ще бъдат издадени след посочената дата. За да се избегне налагането на допълнителна тежест върху сектора поради необходимостта седалките в тези самолети да бъдат съобразени с динамичното състояние, самолетите, чието производство е забавено поради пандемията от Covid-19, следва да бъдат освободени от спазване на изискванията по точка 26.60.
 (3)Поради тази причина датата на издаване на първоначалното индивидуално удостоверение за летателна годност, посочена в точка 26.60 от приложение I към Регламент (ЕС) 2015/640, която понастоящем е определена за 18 февруари 2021 г., следва да бъде приведена в съответствие с датата на прилагане на списъка на моделите самолети, за които не се прилагат някои разпоредби от приложение I към Регламент (ЕС) 2015/640, посочени в допълнение I към Регламент за изпълнение (ЕС)